"Mbilu i hosi wena Ritiho. U fanele ku endla leswi yi vulaka swona. Loko a ri buti u nga vileli hi yena. Swi nga endleka a lo thuka. Ndza tshemba a a nga swi langutelangi leswaku u nga teka goza ro hambana na leri yena a nga ku kunguhatela rona." A miyelanyana, a yisa mukapu enon'weni wa ricece ra Nsovo. Nkateko xi pfumelela mukapu ku va wu huma enon'weni. Xi nga swi lavi ku wu mita. "Ha, dyana wena!" Hahani a xi huwelela. Ku tsala eka xiyimo lexi swi fanele ku seketeriwa ni ku leteriwa hi vukheta. Eku sunguleni mudyondzisi a nga nyika nseketelo hi ku tirhisa tifureme na timodlele/swikombiso swa matsalwa yo karhi (xik. xitlhokovetselo xo olova, xiviko). Loko vadyondzi va ya va ri karhi va tolovela tsalwa (xik. leswi ri vumbisiwaka xiswona, muxaka wa ririmi leri tirhisiwaka), vadyondzi va ta ringeta ku titsalela muxaka wo fana na lowu hi voxe. Tani hi ku dyondza ku vulavula ririmi ro engetela, maendlelo yo dyondza ku hlaya ni ku tsala na wona ya nanayila. Vadyondzi va dyondza hi ku ringetela; va ringeta, swi tsandza; va tlhela va ringeta swi za swi lungha. Va fanele va tshama va ri karhi va nyikiwa vuyelo bya ntirho wa vona na ku khutaziwa ku va pfuneta ku Tsundzuka: hambileswi Mbuyelo wo dyondza wun'wana ni wun'wana wu nga ni vuswikoti byo karhi na ku pakanisa kumbe ku kongomisa ko karhi, yi fanela yi pfanganisiwa hi minkarhi hinkwayo eka nongonoko wo dyondza.